Գրավոր պատմությունը մեծ ու ազնիվ փոխանցող է: Լինի քարի, մագաղաթի, թե թղթի վրա: Եվ այն մարդիկ, ովքեր դարերի ընթացքում քրտնաջան աշխատանքով փշուր-փշուր հավաքել ու ամբարել են գրքերում,սնել մեր հիշողությունը, բացել մեր` հետագա սերունդների աչքերը, արժանի են մեր խոնարհումին: Նրանք հավատացել են` կգա դրանք օգտագործելու ժամանակը, դրանցից դաս առնելու, դրանցով առաջնորդվելու ժամանակը: Հիշենք Թորգոմ Արքեպիսկոպոս Գուշակյանի ավանդը` «Մի կոտրեք հույսին կանթեղը ձեր կյանքի գաղափարի խորանին վրա»: